CELEX: 52007PC0119
Language: fi
Date: 2007-03-16
Title: Ehdotus neuvoston päätös Euratomin hankintakeskuksen perussäännöstä

Tärkeä oikeudellinen huomautus

|

52007PC0119

Ehdotus neuvoston päätös Euratomin hankintakeskuksen perussäännöstä  /* KOM/2007/0119 lopull. - CNS 2007/0043 */  

	[pic] | EUROOPAN YHTEISÖJEN KOMISSIO |Bryssel 16.3.2007KOM(2007) 119 lopullinen2007/0043 (CNS)EhdotusNEUVOSTON PÄÄTÖSEuratomin hankintakeskuksen perussäännöstä(komission esittämä)PERUSTELUTEuroopan atomienergiayhteisön perustamissopimuksen 54 artiklassa määrätään Euratomin hankintakeskuksen, jäljempänä 'hankintakeskus', perustamisesta sekä hankintakeskuksen tehtävistä ja velvollisuuksista. Hankintakeskuksen on huolehdittava siitä, että Euroopan unionissa toimiville käyttäjille toimitetaan ydinmateriaaleja säännöllisesti ja tasapuolisesti. Hankintakeskuksen perussääntö on peräisin vuodelta 1958, ja vuonna 1978 hankintakeskus vahvisti kirjanpito- ja tilinpäätösohjeensa.Euroopan unioniin on liittynyt useita uusia valtioita. Hankintakeskus tarvitsee uudenaikaiset varainhoitosäännökset ja sen toimipaikka olisi vahvistettava. Näistä syistä hankintakeskukselle on laadittava uusi perussääntö.Uuden perussäännön rahoitussäännökset ovat yhdenmukaiset Euroopan yhteisöjen yleisen varainhoitoasetuksen kanssa. Tämän päätösluonnoksen kanssa samanaikaisesti esitetään luonnos hankintakeskukseen sovellettavaksi neuvoston varainhoitoasetukseksi, joka vahvistetaan Euratomin perustamissopimuksen 183 artiklan perusteella. Perussäännössä säilytetään hankintakeskuksen pääoma ja Euratomin perustamissopimuksessa mainittu mahdollisuus periä liiketoimista maksua.Hankintakeskuksen uusi perussääntö mukautetaan laajentuneen Euroopan unionin tilanteeseen. Erityisesti hankintakeskuksen neuvoa-antavan komitean kokoa muutetaan sen toiminnan ja tehokkuuden parantamiseksi.Euratomin perustamissopimukseen liittyvät komission toiminnot päätettiin hallinnollisella päätöksellä keskittää Luxemburgiin, ja sen mukaisesti myös hankintakeskuksen koko henkilökunta siirrettiin Brysselistä Luxemburgiin vuonna 2004. Uudessa perussäännössä tämä asiaintila vahvistetaan.Ehdotetun neuvoston päätöksen johdosta aiheutuisi yhteisön talousarvioon vähäisiä säästöjä, koska neuvoa-antavan komitean jäsenille tarvitsee korvata vähemmän kuluja.2007/0043 (CNS)EhdotusNEUVOSTON PÄÄTÖSEuratomin hankintakeskuksen perussäännöstäEUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 kohdan,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Euroopan atomienergiayhteisön perustamissopimuksen VI luvussa määrätään Euratomin hankintakeskuksen, jäljempänä 'hankintakeskus', perustamisesta sekä hankintakeskuksen tehtävistä ja velvollisuuksista. Hankintakeskuksen on huolehdittava siitä, että Euroopan unionissa toimiville käyttäjille toimitetaan ydinmateriaaleja säännöllisesti ja tasapuolisesti. Hankintakeskuksen perussääntö vahvistettiin 6 päivänä marraskuuta 1958. Euroopan unioniin on sittemmin liittynyt useita uusia valtioita. Hankintakeskus tarvitsee uudenaikaiset varainhoitosäännökset ja sen toimipaikka olisi vahvistettava. Näistä syistä hankintakeskukselle olisi laadittava uusi perussääntö.(2) Uuden perussäännön rahoitussäännösten olisi oltava yhdenmukaiset Euroopan yhteisöjen yleisen varainhoitoasetuksen kanssa. Hankintakeskukseen sovellettava uusi varainhoitoasetus on vahvistettava perustamissopimuksen 183 artiklan mukaisesti, mikä myös on yhdenmukaista Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[3] kanssa. Perussäännössä olisi säilytettävä hankintakeskuksen pääoma ja Euratomin perustamissopimuksessa mainittu mahdollisuus periä liiketoimista maksua.(3) Hankintakeskuksen uusi perussääntö olisi mukautettava laajentuneen Euroopan unionin tilanteeseen. Erityisesti hankintakeskuksen neuvoa-antavan komitean kokoa olisi muutettava sen toiminnan ja tehokkuuden parantamiseksi.ON PÄÄTTÄNYT SEURAAVAA:1 artiklaHyväksytään liitteessä esitetty Euratomin hankintakeskuksen perussääntö.2 artiklaKumotaan 6 päivänä marraskuuta 1958 vahvistettu Euratomin hankintakeskuksen perussääntö[4].3 artiklaTämä päätös tulee voimaan […] päivänä sen jälkeen, kun se on julkaistu Euroopan unionin virallisessa lehdessä .Tehty BrysselissäNeuvoston puolestaPuheenjohtajaLIITELuonnos Euratomin hankintakeskuksen perussäännöksi1 luku: Sisäinen rakenne ja toiminta1 artikla – Tavoitteet ja tehtävät1. Euratomin hankintakeskus, jäljempänä ’hankintakeskus’,a) käyttää sille perustamissopimuksella määrättyä toimivaltaa;b) suorittaa muut komission sille antamat tehtävät;2. Hankintakeskus voi myös koota ydinmateriaalien varaston perustamissopimuksen mukaisesti.2 artikla – Oikeudellinen asema ja toimipaikka1. Hankintakeskus on oikeushenkilö perustamissopimuksen 54 artiklan mukaisesti. Hankintakeskukselle on annettava yleistä etua koskevan laitoksen asema, ja se ei saa toiminnassaan pyrkiä tuottamaan voittoa.2. Hankintakeskukseen sekä sen pääjohtajaan ja henkilöstöön sovelletaan Euroopan yhteisöjen erioikeuksia ja vapauksia koskevaa pöytäkirjaa.3. Hankintakeskuksen toimipaikka on jossain komission tiloista. Asiasta päättää komissio.4. Hankintakeskus voi omasta aloitteestaan toteuttaa omassa sisäisessä organisaatiossaan lisätoimenpiteitä, joita mahdollisesti tarvitaan hankintakeskuksen tehtävien suorittamiseksi sekä yhteisössä että sen ulkopuolella.3 artikla – Pääjohtajan tehtävät ja toimivalta1. Pääjohtajan nimeää komissio.2. Pääjohtaja edustaa hankintakeskusta. Hän voi siirtää toimivaltansa muille henkilöille. Toimivallan siirtoa koskevat säännöt vahvistetaan hankintakeskuksen sisäisissä asiakirjoissa.3. Pääjohtajan tehtäviin kuuluu:-  käyttää hankintakeskuksen yksinoikeutta ydinmateriaaleja koskevien hankintasopimusten tekemiseksi sekä käyttää optio-oikeutta;-  hoitaa hankintakeskuksen juoksevia asioita;-  hallinnoida hankintakeskuksen resursseja;-  laatia ehdotus hankintakeskuksen tuloja ja menoja koskevaksi ennakkoarvioksi ja toteuttaa talousarvio;-  vastata kaikista henkilöstöasioista.4. Pääjohtaja jättää vuosittain komissiolle hankintakeskuksen edellisen vuoden toimintaa koskevan kertomuksen sekä seuraavan vuoden työohjelman.4 artikla – Pääjohtaja ja henkilöstö1. Hankintakeskuksen pääjohtaja ja henkilöstön jäsenet ovat Euroopan yhteisöjen virkamiehiä, joihin sovelletaan Euroopan yhteisöjen virkamiehiin sovellettavia henkilöstösääntöjä ja Euroopan yhteisöjen toimielinten mainittujen henkilöstösääntöjen soveltamiseksi yhteisesti laatimia soveltamissääntöjä. Komissio nimittää virkamiehet ja maksaa heidän palkkansa.2. Hankintakeskuksen pääjohtajan ja henkilöstön on tehtävä perustamissopimuksen 194 artiklan mukaisesti luotettavuusselvitys siltä osin kuin he saavat haltuunsa tai tietoonsa salassa pidettäviä seikkoja, tietoja, tietämystä, asiakirjoja tai kohteita.5 artikla– Komission suorittama valvonta1. Komissio valvoo hankintakeskusta ja voi antaa sille ohjeita. Sillä on myös veto-oikeus hankintakeskuksen päätöksiin.2. Veto-oikeus raukeaa kymmenen työpäivän kuluttua hankintakeskuksen päätöksestä, ellei komissio tai sen edustaja jätä tänä aikana varaumaa. Komissio tai sen edustaja voivat luopua oikeudesta tällaisen varauman tekoon ennen mainitun määräajan loppumista.3. Jos komissio tai sen edustaja tekee varauman edellisessä kohdassa tarkoitetussa määräajassa, komission on annettava lopullinen lausunto enintään kymmenen työpäivän kuluttua päivästä, jona varauma tehtiin.4. Tämän artiklan säännökset eivät vaikuta perustamissopimuksen 53 artiklan soveltamiseen.5. Asianomainen osapuoli voi jättää komission käsiteltäväksi perustamissopimuksen 53 artiklassa tarkoitetun hankintakeskuksen toimen kymmenen työpäivän kuluessa ilmoituksen vastaanottamisesta tai, jos ilmoitusta ei ole tehty, kymmenen työpäivän kuluessa julkaisemisesta. Jos asiaa ei ole ilmoitettu eikä julkaistu, määräaika lasketaan siitä päivästä, jolloin asianomainen osapuoli saa tiedon toimesta.2 luku – Varainhoitoa koskevat säännökset6 artikla – Varainhoidon organisointi1. Hankintakeskuksella on taloudellinen itsemääräämisoikeus. Se toimii kauppaoikeudellisten sääntöjen mukaisesti hankintakeskuksen toimivaltaan kuuluvalla alalla.2. Hankintakeskuksella on pysyvä oikeus siirtää euromääräisiä varojaan muuhun valuuttaan voidakseen suorittaa taloudellisia tai kaupallisia liiketoimia, jotka ovat perustamissopimuksessa määriteltyjen päämäärien ja tämän perussäännön mukaisia.Jos hankintakeskuksella on rahaa tai rahaksi muunnettavia varoja valuuttoina, joita se tarvitsee, se välttää tällaisia valuutanvaihtoja niin pitkälle kuin mahdollista.Hankintakeskus voi suorittaa taloudellisia operaatioita tavoitteidensa täyttämiseen liittyvissä asioissa käyttäen sellaisia varoja, joita se ei tarvitse välittömästi velvollisuuksien täyttämiseen.3. Hankintakeskuksella on valtuudet ottaa Euroopan atomienergiayhteisön puolesta ja neuvoston määräämissä rajoissa lainoja, joiden tuotto osoitetaan sen tehtävien suorittamiseen.4. Euroopan atomienergiayhteisö takaa velvoitteet, joihin hankintakeskus sitoutuu tämän perussäännön nojalla.7 artikla – Tulot ja menot1. Hankintakeskuksen kaikista tuloista ja menoista laaditaan varainhoitovuotta varten arvio, jonka perusteella tulot ja menot otetaan viraston talousarvioon. Varainhoitovuosi on kalenterivuosi.2. Talousarvion tulojen ja menojen on oltava tasapainossa.3. Hankintakeskuksen tulot koostuvat yhteisön rahoitusosuudesta, pankkikoroista sekä pääoman ja pankki-investointien tuotoista ja tarvittaessa perustamissopimuksen 54 artiklassa tarkoitetuista maksuista sekä ottolainoista.4. Hankintakeskuksen menot käsittävät henkilökunnan ja neuvoa-antavan komitean hallintokustannukset sekä kolmansien osapuolien kanssa tehdyistä sopimuksista johtuvat menot.5. Pääjohtaja laatii vuosittain arvion hankintakeskuksen tuloista ja menoista seuraavalle varainhoitovuodelle. Tämä ennakkoarvio, johon sisältyy henkilöstötaulukkoa koskeva ehdotus, on toimitettava komissiolle viimeistään 31 päivänä maaliskuuta, kun neuvoa-antava komitea on sen hyväksynyt.6. Komissio sisällyttää ennakkoarvion perusteella Euroopan unionin alustavaan talousarvioesitykseen arviot, joiden se katsoo olevan henkilöstötaulukon ja yleisestä talousarviosta suoritettavan avustuksen määrän osalta välttämättömiä.7. Budjettivallan käyttäjä hyväksyy talousarviomenettelyssä hankintakeskuksen avustusta koskevat määrärahat ja vahvistaa viraston henkilöstötaulukon, joka näkyy erillisenä komission henkilöstötaulukossa.8. Komissio vahvistaa talousarvion. Siitä tulee lopullinen, kun Euroopan unionin yleinen talousarvio on lopullisesti vahvistettu. Sitä mukautetaan tarvittaessa. Hankintakeskuksen talousarvio julkistetaan sen Internet-sivustolla.9. Kaikista henkilöstötaulukon ja talousarvion muutoksista laaditaan lisätalousarvio, joka vahvistetaan samassa menettelyssä kuin alkuperäinen talousarvio. Henkilöstötaulukon muutokset alistetaan budjettivallan käyttäjän hyväksyttäväksi. Lisätalousarviot toimitetaan tiedoksi Euroopan parlamentille ja neuvostolle.8 artikla – Talousarvion toteuttaminen, varainhoidon valvonta ja varainhoitosäännöt1. Pääjohtaja toteuttaa hankintakeskuksen talousarvion.2. Hankintakeskuksen tilinpitäjä toimittaa viraston alustavan tilinpäätöksen kunkin varainhoitovuoden jälkeena) 1 päivään maaliskuuta mennessä komission tilipitäjälle konsolidointia varten, jab) 31 päivään maaliskuuta mennessä kunkin varainhoitovuoden jälkeen tilintarkastustuomioistuimelle.3. Saatuaan tilintarkastustuomioistuimen huomiot hankintakeskuksen alustavasta tilinpäätöksestä pääjohtaja laatii hankintakeskuksen lopullisen tilinpäätöksen omalla vastuullaan ja toimittaa sen neuvoa-antavalle komitealle lausuntoa varten.4. Hankintakeskuksen neuvoa-antava komitea antaa lausuntonsa hankintakeskuksen lopullisesta tilinpäätöksestä.5. Pääjohtaja toimittaa lopullisen tilinpäätöksen ja neuvoa-antavan komitean lausunnon Euroopan parlamentille, neuvostolle, komissiolle ja tilintarkastustuomioistuimelle viimeistään varainhoitovuoden päättymistä seuraavan heinäkuun 1 päivänä.6. Lopullinen tilinpäätös julkistetaan hankintakeskuksen Internet-sivustolla.7. Hankintakeskuksen pääjohtaja toimittaa tilintarkastustuomioistuimelle vastauksen tämän huomautuksiin viimeistään 30 päivänä syyskuuta.8. Pääjohtaja antaa Euroopan parlamentille tämän pyynnöstä kaikki kyseistä varainhoitovuotta koskevan vastuuvapausmenettelyn moitteetonta toteuttamista varten tarvittavat tiedot.9. Ennen vuoden N + 2 huhtikuun 30 päivää Euroopan parlamentti myöntää neuvoston määräenemmistöllä antamasta suosituksesta pääjohtajalle vastuuvapauden varainhoitovuoden N talousarvion toteuttamisesta.10. Hankintakeskukseen sovellettava varainhoitoasetus on annettava perustamissopimuksen 183 artiklan mukaisesti.9 artikla – Pääoma1. Hankintakeskuksen pääoma on 5 824 000 euroa.2. Pääoma jakautuu seuraavasti:Belgia | euroa | 192 000 |Bulgaria | euroa | 96 000 |Tšekki | euroa | 192 000 |Tanska | euroa | 96 000 |Saksa | euroa | 672 000 |Viro | euroa | 32 000 |Kreikka | euroa | 192 000 |Espanja | euroa | 416 000 |Ranska | euroa | 672 000 |Irlanti | euroa | 32 000 |Italia | euroa | 672 000 |Kypros | euroa | 32 000 |Latvia | euroa | 32 000 |Liettua | euroa | 32 000 |Luxemburg | euroa | - |Unkari | euroa | 192 000 |Malta | euroa | - |Alankomaat | euroa | 192 000 |Itävalta | euroa | 96 000 |Puola | euroa | 416 000 |Portugali | euroa | 192 000 |Romania | euroa | 288 000 |Slovenia | euroa | 32 000 |Slovakia | euroa | 96 000 |Suomi | euroa | 96 000 |Ruotsi | euroa | 192 000 |Yhdistynyt kuningaskunta | euroa | 672 000 |3. Pääomasta on maksettava 10 prosenttia, kun jäsenvaltio liittyy yhteisöön. Pääoman lisämaksueriä voidaan pyytää neuvoston määräenemmistöllä antamalla päätöksellä komission ehdotuksesta. Pyydetty lisämaksuerä on maksettava hankintakeskukselle kolmenkymmenen päivän kuluessa asiaa koskevasta päätöksestä.4. Osallistuminen pääomaan ei anna oikeutta osinkoihin tai korkoihin. Siihen liittyy oikeus pääoman maksettujen erien nimellismäärien takaisinmaksuun vain siinä tapauksessa, että hankintakeskus lakkautetaan.5. Maksut suoritetaan euroina.10 artikla – Maksut1. Hankintakeskus voi perustamissopimuksen 54 artiklan määräysten mukaisesti periä maksua liiketoimista, joihin hankintakeskus osallistuu käyttäessään optio-oikeuttaan tai yksinoikeuttaan tehdä hankintasopimuksia. Näiden maksujen tuotto käytetään yksinomaan hankintakeskuksen toimintaa koskevien menojen kattamiseen.Maksua koskevien säännösten yksityiskohdat annetaan täytäntöönpanopäätöksessä.3 luku – Neuvoa-antava komitea11 artikla – Neuvoa-antavan komitean koostumus1. Neuvoa-antavassa komiteassa, jäljempänä 'komitea', on oltava yksi jäsen kustakin jäsenvaltiosta, jolla ei ole ydinpolttoainekierron toimintaa, ja kaksi jäsentä kustakin jäsenvaltiosta, jolla on ydinpolttoainekierron toimintaa. Jäsenvaltio voi kuitenkin päättää, ettei osallistu komiteaan. Kullakin jäsenellä voi olla varamies, joka voi osallistua komitean kokouksiin varsinaisen jäsenen lisäksi, mutta hän ei saa äänestää, jos varsinainen jäsen on myös läsnä. Jos jäsen eroaa tehtävistään tai on kykenemätön hoitamaan niitä, hänen tilalleen on jäljellä olevaksi toimikaudeksi nimettävä uusi jäsen.Jäsenvaltiot nimeävät edustajansa komitean jäseniksi ja varajäseniksi heidän ydinpolttoainekiertoon tai ydinvoimantuotantoon liittyvän kokemuksensa ja asiantuntemuksensa perusteella. Jäsenten toimikausi on kolme vuotta. Sama henkilö voidaan nimittää jäseneksi kerran uudelleen.12 artikla – Komitean puheenjohtaja1. Komitea nimeää komitean jäsenistä puheenjohtajan ja kaksi varapuheenjohtajaa. Tämän työvaliokunnan jäsenet on nimettävä toimialan eri puolilta, sekä tuottajien että käyttäjien edustajista. Virkaiältään vanhempi kahdesta varapuheenjohtajasta toimii puheenjohtajana, jos tämä on kykenemätön hoitamaan tehtäviään.2. Puheenjohtajan ja varapuheenjohtajien toimikausi on kolme vuotta. Toimikautta ei voi uusia, ja puheenjohtaja on nimettävä vuoronperään toimialan eri puolten edustajista. Puheenjohtajan tai varapuheenjohtajien valtuutus lakkaa ilman eri toimenpiteitä, jos hänen toimikautensa komitean jäsenenä lakkaa eikä sitä voi uusia.13 artikla – Komitean tehtävät1. Komitea avustaa hankintakeskusta sen tehtävien hoidossa antamalla lausuntoja ja toimittamalla tietoja. Se toimii yhdyssiteenä hankintakeskuksen ja ydinvoima-alan sekä tuottajien että käyttäjien välillä.2. Neuvoa-antavaa komiteaa voidaan kuulla kaikissa hankintakeskuksen toimivaltaan kuuluvissa asioissa suullisesti kokouksissa tai kirjallisesti kokousten välissä. Komitea voi myös antaa lausuntoja kaikissa edellä tarkoitetuissa asioissa, jos vähintään yksi kolmasosa jäsenistä on tehnyt siitä aloitteen3. Komiteaa on kuultava ennen kuin pääjohtaja tekee seuraavia asioita koskevia päätöksiä:a) kysynnän ja tarjonnan kohtaamisesta annettavat säännöt (perustamissopimuksen 60 artiklan 6 kohta);b) hankintatoimiston pääoma; sen suureneminen tai pieneneminen tai pääoman merkitseminen (perustamissopimuksen 54 artiklan 4 kohta);c) hankintakeskuksen toiminnasta aiheutuvien menojen kattamiseksi tarkoitetun liiketoimista perittävän maksun soveltaminen (perustamissopimuksen 54 artiklan 5 kohta);d) ehdot, joiden mukaisesti hankintakeskus voi koota kaupallisia varastoja (perustamissopimuksen 72 artiklan 1 kohta);e) hankintakeskuksen vuosibudjettiin sovellettava varainhoitoasetus, tilit, markkinakertomus ja työohjelma.4. Pääjohtaja voi tarvittaessa asettaa komitean lausunnolle määräajan. Määräajan on oltava vähintään kuukausi komitean jäsenille tätä varten osoitetusta tiedoksiannosta.5. Jos komitean lausuntoa ei saada määräajassa, pääjohtaja voi päättää asiasta.6. Pääjohtajan toimivaltaan kuuluvista tässä artiklassa tarkoitetuista asioista saa tehdä päätöksen vasta kymmenen päivän kuluttua neuvoa antavan komitean lausunnosta, jos päätökset poikkeavat lausunnosta.7. Komitea vahvistaa työjärjestyksensä sellaisten asioiden käsittelyä varten, joista ei määrätä tässä perussäännössä.14 artikla – Komitean kokoukset1. Komitea on kutsuttava koolle hankintakeskuksen toimipaikkaan:a) tavallisesti kaksi kertaa vuodessa;b) hankintakeskuksen pääjohtajan pyynnöstä;c) kirjallisesta pyynnöstä, jonka vähintään yksi kolmasosa komitean jäsenistä on tehnyt ja jossa yksilöidään kokouksen asialistalle otettavat kohdat.2. Komitean kokouksissa on päätökset tehtävä jäsenten yksinkertaisella äänten enemmistöllä. Lausunnot voidaan antaa niiden jäsenten enemmistöllä, jotka ovat henkilökohtaisesti tai edustettuina läsnä.3. Komitean kullakin jäsenellä on yksi ääni. Jos jäsen ja hänen varajäsenensä eivät voi olla läsnä, voi varsinainen jäsen valtuuttaa kirjallisesti toisen jäsenen äänestämään puolestaan. Jäsenelle voidaan siirtää ainoastaan yhden toisen jäsenen ääni.4. Pääjohtaja tai häntä edustava henkilö osallistuu komitean kokouksiin ilman äänioikeutta. Muut henkilöt, jotka eivät kuulu hankintakeskuksen henkilöstöön, voivat osallistua kokoukseen ainoastaan kaikkien läsnä olevien jäsenten hyväksyessä sen ja noudattaen tämän artiklan 5 kohdassa mainittua velvollisuutta.5. Perustamissopimuksen 194 artiklassa määrätty salassapitovelvollisuus koskee komitean jäseniä siltä osin kuin he komitean jäsenen ominaisuudessa hankkivat tai saavat tietoja salassa pidettävistä seikoista, tiedoista, tietämyksestä, asiakirjoista tai kohteista.6. Hankintakeskus vastaa komitean sihteeristötehtävistä.7. Hankintakeskus korvaa yhden komitean jäsenen matkakulut.Loppumääräykset15 artikla – Hankintakeskuksen oikeuskelpoisuusVirastolla on kaikissa jäsenvaltioissa laajin kansallisen lainsäädännön mukainen oikeushenkilöllä oleva oikeuskelpoisuus. Se voi erityisesti hankkia tai luovuttaa irtainta ja kiinteää omaisuutta sekä esiintyä osapuolena oikeudellisissa menettelyissä.[1] EUVL C […], s. […].[2] EUVL C […], s. […].[3] EYVL 248, 16.9.2002, s. 1.[4] EYVL 27, 6.12.1958, ss. 534–540.